CELEX: 62014TN0631
Language: el
Date: 2014-08-22 00:00:00
Title: Υπόθεση T-631/14: Προσφυγή της 22ας Αυγούστου 2014 — Roland κατά ΓΕΕΑ — Louboutin (απόχρωση του κόκκινου χρώματος για σόλα παπουτσιών)

27.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 380/16
            
         Προσφυγή της 22ας Αυγούστου 2014 — Roland κατά ΓΕΕΑ — Louboutin (απόχρωση του κόκκινου χρώματος για σόλα παπουτσιών)
   (Υπόθεση T-631/14)
   2014/C 380/21
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Roland SE (Essen, Γερμανία) (εκπρόσωποι: C. Onken και O. Rauscher, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Christian Louboutin (Παρίσι, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να μεταρρυθμίσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 28ης Μαΐου 2014 στην υπόθεση R 1591/2013-1, ώστε να γίνει πλήρως δεκτή η ανακοπή αριθ. B 1 9 22  890 και να απορριφθεί η αίτηση καταχώρισης κοινοτικού σήματος αριθ. 008845539,
            
         
               —
            
            
               επικουρικά: να ακυρώσει την προσβαλλόμενη απόφαση,
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: Ο αντίδικος ενώπιον του τμήματος προσφυγών.
   
      Σήμα προς καταχώριση: Ένα άλλο σήμα, το οποίο συνίσταται σε μια απόχρωση του κόκκινου χρώματος που καλύπτει τη σόλα παπουτσιών, για προϊόντα της κλάσης 25 — αίτηση καταχώρισης κοινοτικού σήματος υπ’ αριθ. 8 8 45  539.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: Διεθνής καταχώριση εικονιστικού σήματος που περιέχει τα λεκτικά στοιχεία «my SHOES», για προϊόντα της κλάσης 25.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι:
   
   
               —
            
            
               Παράβαση του άρθρου 75, δεύτερο εδάφιο, του κανονισμού 207/2009.
            
         
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009.